Strekogorĝa ermitkolibro

La Strekogorĝa ermitkolibro (Phaethornis rupurumii, laŭ kio ankaŭ Rupurumia ermitkolibro) estas specio de kolibroj en la familio Trokiledoj. Ĝi vivas en Venezuelo, Kolombio, Gujano kaj Brazilo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 2an de Aŭgusto, 2021

Taksonomio kaj sistematiko
La Strekogorĝa ermitkolibro estis iam konsiderita subspecio de la Malhelgorĝa ermitkolibro (P. squalidus). Ĝi havas du subspeciojn, nome la nomiga P. r. rupurumii kaj P. r. amazonicus. Ili estas geografie apartigitaj kaj la laste menciita povus esti aparta specio.Hinkelmann, C., G. M. Kirwan, kaj P. F. D. Boesman (2020). Streak-throated Hermit (Phaethornis rupurumii), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 25an de Novembro, 2021

Aspekto
La Strekogorĝa ermitkolibro estas 10 ĝis 12,1 cm longa kaj pezas 2,5 ĝis 3 g. Ĝi estas ĝenerale bruneca kun verdeca dorso kaj brunecgrizaj subaj partoj. Ĝi havas nigran "maskon" kaj blankajn superokulon kaj vangostrion kaj tre malhelbrunan gorĝon, kiu aspektas strieca. Ambaŭ seksoj estas ĝenerale similaj.

Distribuo kaj habitato
La nomiga subspecio de Strekogorĝa ermitkolibro troviĝas ekde la plej orienta parto de la Viĉada departemento de Kolombio tra centra kaj orienta Venezuelo kaj okcidenta Gujano ĝis la ŝtato Rorajmo de norda Brazilo. P. r. amazonicus troviĝas en nord-centra Brazilo laŭlonge de la rivero Amazono oriente de la rivero Negro. La specio loĝas en la subvegetaĵaro ĉe la randoj de pluvarbaro kaj la interno de la várzea arbaro. Ĝi ankaŭ loĝas en pli sekaj kaj pli malfermaj pejzaĝoj kiel duon-falfoliaj kaj galeriaj arbaroj, veprejoj, riveraj insuloj kaj sekundaraj arbaroj. Ĝi estas ĉefe birdo de la malaltaj teroj, sed atingas ĝis 500 m en Venezuelo kaj Gujano.

Kutimaro

Movoj
Oni supozas, ke la Strekogorĝa ermitkolibro estas sidlokema (nemigranta).

Manĝado
La Strekogorĝa ermitkolibro manĝas nektaron kaj ankaŭ malgrandajn artropodojn, sed detaloj pri ĝia dieto kaj manĝokutimoj ne estis publikigitaj.

Reproduktado
La reprodukta fenologio de la Strekogorĝa ermitkolibro ne estis dokumentita.

Voĉo
La kanto de la Strekogorĝa ermitkolibro estas "senĉesa 'ci ci jéb dé ci ci jéb dé' aŭ 'iiii-iiii-iiii, iiii-iiii-iiii-svur'", tipe kantata de ripozejo proksime al la grundo.

Statuso
La IUCN taksis la Strekogorĝan ermitkolibron kiel Malplej Zorgigan, kvankam ĝia populaciograndeco kaj tendenco ne estas konataj. Ĝi estas tre malbone konata sed ŝajne estas surloke ofta.

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253
 Restall, R., C. Rodner, & M. Lentino (2006). Birds of Northern South America. Christopher Helm, London.  (vol. 1),  (vol. 2).

Eksteraj ligiloj

Kategorio:Apodoformaj
Kategorio:Birdoj de Ameriko
Kategorio:Birdoj de Brazilo
Kategorio:Birdoj de Venezuelo